جمهورباشقانی رجب طیب اردوغان، بؤیوک و گوجلو تورکیه‌نی انشا ائدنه قدر دورماییب موباریزه‌نی قرار‌لی‌لیقلا داوام ائتدیره‌جکلرینی ایفاده ائتدی.
جمهورباشقانی اردوغان، گیریشیمچی ایش‌آداملاری وقفی ایله تورکیه گنجلیک وقفی طرفیندن تشکیل ائدیله‌ن "تورکیه گیریشیمچی بولوشما‌سی و ۹.جو گیریشیمچیلیک اؤدوللری مراسیمی"نه ویدئو مئساژ گؤندردی.
اردوغان، مئساژین‌دا، اینسان‌لیق اولاراق، یئنی نسیل کوروناویروس (کووید-۱۹) سالقینییلا باشلایان آردین‌دان روسیا-اوکراینا گرگینلیگیله داها دا درینلشه‌ن سانجی‌لی بیر دؤوردن گئچدیکلرینی سؤیله‌دی.
اردوغان، گلیشمیش اؤلکه‌لر داخیل بیر چوخ اقتصادین، تورمدان کسادلیغا، استخدام آزالیشیندان انرژی و غذا بحرانینا قدر، داها اؤنجه آلیشیق اولمادیغیمیز جدی چتینلیکلرله اوزلشدیگینی خاطیرلاداراق، بونلاری قید ائتدی:
"سالقین مدتینی باشاری ایله ایداره ائد‌ن تورکیه، سالقین سونراسی اورتایا چیخان بو میدان اوخومالارین دا عهده‌سین‌دن حمد اولسون آلینینین آغییلا گلمکده‌دیر. سرمایه، استخدام، اۆره‌تیم، صادرات و جاری مازاد یولویلا بؤیومه‌گی اساس آلان اقتصاد مودلیمیزین مثبت تاثیرلرینه هر ساحه‌ده شاهید اولوروق.
کووید-۱۹ سالقینینین دونیا اقتصادلارینی درین‌دن سارسیتدیغی بیر موحیط‌ده گ-۲۰ ایچین‌ده ان سرعت‌لی بؤیویه‌ن اؤلکه‌لرین باشین‌دا یئر آلدیق. گئچدییمیز ایل بؤیومه نیسبتیمیز یوزده ۱۱ و بو ایلین ایلک یاری‌سیندا یوزده ۷،۵ سویه‌سین‌ده گئرچکلشدی. ایش گوجونه ایشتیراک نیسبتیمیز آرتماسینا باخمایاراق، استخدام‌دا ۳۱ میلیون سرحدینی آشمیش وضعیتده‌ییک".
تورکیه‌نین صادرات‌دا هر آی یئنی بیر رکورد قیراراق هدفلره دوغرو آرخایین آددیملارلا ایرلیله‌دیگینه دقت چکه‌ن اردوغان، بئله دانیش‌دی:
"آیریجا سرمایه حمله‌لریمیزی کسینتیسیز شکیلده داوام ائتدیرمه‌یه بؤیوک اؤنم وئریریک. یئرلی الکتریک‌لی اتومبیلیمیز توگون فابریکاسینی ۲۹ اکتبردا آچاراق، میللتیمیزین ۶۰ ایللیک بیر خیالینی داها گئرچه‌یه چئویردیک. چرشنبه آخشامی گونو اؤلکه‌میزین ان بؤیوک سدی اولان یوسوف‌ائلی سدی و هیدروالکتریک مرکزینین آچیلیش هیجانینی میللتجه یاشادیق.
تورکیه یۆزایلی ویزیونوموزون ملموس پروژه‌لرینی تک تک حیاتا گئچیره‌رک یولوموزا داوام ائدیریک. انشاالله بؤیوک و گوجلو تورکیه‌نی انشا ائدنه قدر دورمایاجاق، موباریزه‌میزی عزمله داوام ائتدیرجییک. نه ترورون نه ده ترور هؤرگوتونون جیلووونو اللرینده توتان امپریالیست چته‌لرین بیزی یولوموزدان ائتمه‌سینه ایجازه وئرمه‌یه‌جییک. سیز گنج گیریشیمچیلریمیزین ده دستگی و قاتقیسییلا، ۲۱.جی عصری تورکیه عصری ائدجگیمیزه اۆرکدن اینانیرام".
